text: Nú kemur Kaimar aftur í Gundadal
text: #000000
text: Í komandi viku verður Kaimar Saag aftur í B36-húsinum. Hesaferð í skiftingarrúminum hjá mótstøðuliðnum. Estiski framherjin er við í hópinum hjá Paide Linnameeskond, sum kemur til Føroya at spæla fyrra dystin í fyrsta umfarinum í UEFA Conference League.
text: #000001
text: Kaimar Saag var álopsspælari hjá okkum í 2018. Hagtølini siga, at hann skeyt 15 mál í 38 dystum. Hann var keyptur til Føroya úr Nybergsund í Norra at avloysa Patrick Johannesen.
text: #000003
text: Saag er fyrrverandi landsliðsframherji. Eitt av sínum trimum landsliðsmálum skeyt hann á heimavølli ímóti Føroyum í 2010, tá Estland vann 2-1 við tveimum málum í tíðini, sum dómarin hevði lagt afturat. Um hetta mundi spældi hann í danska Silkeborg. Seinni fór hann eitt rend til Svøríkis og Norra, áðrenn hann kom til Føroya at royna seg.
text: #000004
text: - Eg minnist teir sum evnaríkar spælarar, sum løgdu nógv fyri. Teir tóku fótbóltin í størsta álvara, og tað var týðiligt, at teir kundu røkka langt, um teir vildu. Mattias var frálíkur liðskipari, Martin var altíð eitt stórt smíl, og Emil var stinnur. Eg fegnist eisini um, at Martin er sloppin út um landoddarnar, og eg vóni, at tað fer at ganga honum væl, sigur Kaimar.
text: #000007
text: Eftir kappingarárið í Føroyum fór Saag aftur til Estlands at spæla fyri JK Viljandi Tulevik, har hann eisini var ungdómsvenjari í trý ár. Fyri tveimum árum síðan stóð honum so í boði at verða fulltíðarspælari í Paide Linnameeskond. Tað hevur hilnast væl. Liðfelagararnir og hann vunnu heimligu steypakappingina í fjør, og í Evropa syftu teir bæði Dinamo Tbilisi og Arart-Armenia úr evropeisku Conference League kappingini.
text: #000008
text: - Nú hugsavni eg meg aftur bara um at spæla fótbólt, sum eisini er tað, ið mær dámar best, sigur 34 ára gamli Kaimar Saag.
text: #000009